Τι είπε ο **Υπουργός Εργασίας** κος **Βρούτσης** σχετικά με τις **αποφάσεις του ΣΤΕ** μιλώντας σε τηλεοπτικό κανάλι στις 5/10/2019

Η κυβέρνηση θα περιμένει να δει τα τελικά κείμενα των αποφάσεων του ΣΤΕ τα οποία θα καθαρογραφούν σε λίγες μέρες και ευελπιστεί και εύχεται το χρονοδιάγραμμα μέσα στο οποίο θα υπάρξει το Νέο Ασφαλιστικό Νομοσχέδιο να είναι σε λιγότερο από 6 μήνες. Ό, τι αποφάσεις προβλεφθούν από το ΣΤΕ για το θέμα επιστροφής χρημάτων και όσους έχουν προσφύγει δικαστικά και έχουν κάνει Αγωγές, θα γίνουν απόλυτα σεβαστά και τα ποσά που είναι να επιστραφούν θα επιστραφούν στο ακέραιο σε όλους.

Στο θέμα των επικουρικών συντάξεων μεταξύ άλλων ο Υπουργός Εργασίας τόνισε τα εξής: "Πράγματι το ΣΤΕ θεώρησε πλήρως αντισυνταγματικό όλο το πλαίσιο υπολογισμού των επικουρικών συντάξεων, ακόμα και τα 1.300 €. Εδώ θέλει μια επανεξέταση το σύστημα από την αρχή, και εδώ η προσέγγιση μας θα είναι πολύ προσεκτική γιατί δεν είναι εύκολο να σχεδιάσουμε όλο το πλαίσιο με έναν δημοσιονομικό τρόπο που να εξασφαλίζει και τις συντάξεις. Εδώ λοιπόν είναι ένα ζήτημα που θέλει μεγάλη προσοχή και θα το δούμε από την αρχή. Το ασφαλιστικό θα είναι δίκαιο. Η απόδοση σύνταξης θα συναρτάται με τις εισφορές που έχει καταβάλει κάποιος στα χρόνια του εργασιακού του βίου συνδυάζοντας πάντα και την παρέμβαση του Κράτους για να στηρίξει τα αδύνατα εισοδήματα των συνταξιούχων όπως είναι πχ η εθνική σύνταξη η οποία θα παραμείνει και δεν πρόκειται να επηρεαστεί δηλ η παρέμβαση του Κράτους υπέρ του συνταξιούχου που θα έρθει να του δώσει ένα επιπλέον βοήθημα για να στηρίξει την σύνταξή του".

Όσον αφορά τα ενημερωτικά σημειώματα επανυπολογισμού των συντάξεων ανέφερε ότι στάλθηκαν αρχικά σε 1.707.000 συνταξιούχους και τα υπόλοιπα θα σταλούν μέχρι τέλη Νοεμβρίου του 2019 και στους υπόλοιπους συνταξιούχους ώστε όλοι να πάρουν το ενημερωτικό τους σημείωμα. Παρόλο που αφορούσαν τον παλαιό Νόμο (ν. Κατρούγκαλου) στάλθηκαν και θα σταλούν όλα διότι ήταν η πολιτική δέσμευση που είχε αναλάβει η ΝΔ προεκλογικά ότι θα τα δώσει για να δουν οι συνταξιούχοι πως προσδιορίζεται η σύνταξή τους.

Ωστόσο αν κάποιος θέλει να κάνει ένσταση σε ότι αφορά τον επανυπολογισμό της σύνταξής του μπορεί μέσω μιας εφαρμογής του ΕΦΚΑ να κάνει την Ένσταση ή την Αγωγή του. Αυτό δεν σημαίνει ότι θα δικαιωθεί. Όταν έγινε αυτό δεν είχε βγει ακόμα η απόφαση του ΣΤΕ.

Ωστόσο όλοι θα πρέπει να ξέρουν με ασφάλεια ότι δεν πρόκειται να μειωθεί η σύνταξή τους.

Το 2014 η απονομή των συντάξεων κρίθηκε απόλυτα συνταγματική στις αποφάσεις του ΣΤΕ και γι αυτό θεωρούνται αυτές δηλ οι συντάξεις του 2014 πλέον ως βάση προσδιορισμού και των υπόλοιπων θεμάτων.

Δεν χρειάζεται κανείς να προσφύγει σε δικηγορικά γραφεία . Ο,τι πει το ΣΤΕ. Δεν θα αδικηθεί κανένας και θα ανοίξει μια νέα μέρα για το ασφαλιστικό.

Η κυβέρνηση θα ευθυγραμμιστεί πλήρως με τις αποφάσεις της δικαιοσύνης, όποιες θα είναι αυτές " τόνισε μεταξύ άλλων ο Υπουργός.